10.8.2022
SL
Uradni list Evropske unije
L 208/3
(16)
Zahteve iz člena 8(1), točka (h), Uredbe (ES) št.
1967/2006, kot je bil nadomeščen s členom 8(1) in Prilogo IX, del B, oddelek I, k Uredbi (EU) 2019/1241 Evropskega parlamenta in Sveta (7), se ne uporabljajo, saj veljajo za plovila z vlečno mrežo.
(17)
Italija je odobrila odstopanje od najmanjše velikosti mrežnega očesa, določene v členu 9 Uredbe (ES) št.
1967/2006, na podlagi izpolnitve zahtev iz člena 9(7) navedene uredbe glede na zelo selektivno naravo zadevnega ribolova, njegov zanemarljiv učinek na morsko okolje in dejstvo, da določbe člena 4(5) Uredbe (ES) št.
1967/2006 nanj ne vplivajo.
(18)
Čeprav je bil člen 9 Uredbe (ES) št.
1967/2006 z Uredbo (EU) 2019/1241 črtan, Priloga IX, del B, točka 4, k navedeni uredbi dovoljuje, da se odstopanja od najmanjših velikosti mrežnega očesa še naprej uporabljajo na podlagi določenih pogojev iz člena 15(5) navedene uredbe.
Taka odstopanja bi morala biti veljavna 14. avgusta 2019, ne smejo povzročiti poslabšanja standardov selektivnosti, zlasti v smislu povečanja ulova nedoraslih organizmov, ter so namenjena doseganju ciljev in ciljnih vrednosti iz členov 3 in 4 navedene uredbe.
Zahtevano podaljšanje izpolnjuje navedene pogoje.
(19)
Zadevne ribolovne dejavnosti se izvajajo na zelo kratki razdalji od obale v plitvih vodah znotraj pasu treh navtičnih milj in tako ne motijo dejavnosti drugih plovil.
(20)
Ribolov s potegalkami odprtega morja ureja načrt upravljanja, ki zagotavlja, da so ulovi vrst iz Priloge IX k Uredbi (EU) 2019/1241 minimalni.
Poleg tega je v skladu z odstavkom 6 italijanskega načrta upravljanja ribolov vrste Aphia minuta omejen na ribolovno sezono, ki traja od 1. novembra do 31. marca vsako leto, in na največ 60 dni na plovilo za vsako ribolovno sezono.
(21)
Potegalke odprtega morja so zelo selektivne in niso usmerjene v glavonožce.
(22)
Načrt upravljanja vključuje ukrepe za spremljanje ribolovnih dejavnosti v skladu s členom 13(9), tretji pododstavek, Uredbe (ES) št.
1967/2006.
(23)
Zadevne ribolovne dejavnosti izpolnjujejo zahteve iz člena 14 Uredbe Sveta (ES) št.
1224/2009 (8).
(24)
Zahtevano podaljšanje odstopanja bi bilo zato treba odobriti za tri leta.
(25)
Italija bi morala Komisiji poročati pravočasno in v skladu z načrtom spremljanja, določenim v italijanskem načrtu upravljanja.
(26)
Uvesti bi bilo treba omejitev trajanja odstopanja, da se lahko v primeru, če bi bilo iz poročila Komisiji razvidno slabo stanje ohranjenosti lovljenega staleža, nemudoma sprejmejo popravni ukrepi upravljanja ter se izboljša znanstvena podlaga in s tem tudi načrt upravljanja.
(27)
Ker je odstopanje, odobreno z Izvedbeno uredbo (EU) 2018/1634, prenehalo veljati 31. marca 2021, ribolovna sezona pa se vsako leto začne 1. novembra, bi bilo treba za zagotovitev pravne kontinuitete to uredbo uporabljati z učinkom od 1. novembra 2021.
(7) Uredba (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št.
1967/2006, (ES) št.
1224/2009 ter uredb (EU) št.
1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št.
894/97, (ES) št.
850/98, (ES) št.
2549/2000, (ES) št.
254/2002, (ES) št.
812/2004 in (ES) št.
2187/2005 (UL L 198, 25.7.2019, str. 105).
(8) Uredba Sveta (ES) št.
1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št.
847/96, (ES) št.
2371/2002, (ES) št.
811/2004, (ES) št.
768/2005, (ES) št.
2115/2005, (ES) št.
2166/2005, (ES) št.
388/2006, (ES) št.
509/2007, (ES) št.
676/2007, (ES) št.
1098/2007, (ES) št.
1300/2008, (ES) št.
1342/2008 in razveljavitvi uredb (EGS) št.
2847/93, (ES) št.
1627/94 in (ES) št.
1966/2006 (UL L 343, 22.12.2009, str. 1).